JohanHeinsen/ENO huggingface dataset:
Aalborg Stiftstidende, 1838-07-30
Den 21de Juli vilde man i Vinennes ved Paris indvie et nyt der opkastet Værk. Der vare gjorte store Forberedelser, da Kongen og den hele kongelige Familie vilde være tilstede. Efter Artilleriets Øvelser skulde der gives et stort Banquet og Festen ende med Bal. Denne hele Fest havde, som det hedder, levende beskjæftiget Ministerconseilet og man havde meget alvorligt drøftet det Spørgsmaal, om Kongen skulde indfinde sig og tage Deel i Banquettet eller ei. Det første Spørgsmaal besvaredes bejaende, det andet benegtende, fordi Natten vilde gjøre den fornødne Opsigt saa vanskelig Man havde truffet overordentlige Forsigtighedsregler; Vincenner-Skoven var bleven omhyggeligt gjennemsøgt og paa hver 15 Skridt vare Poster udstillede. Faa Øieblikke for Festens Begyndelse meldte en af Kongens Adjutanter, at Han ei vilde komme. Ved Hoffet forklarede man den forandrede Beslutning deraf, at Kongen ønskede at blive hos Hertuginden af Orleans, som havde begyndt at føle de første Fødselsveer; men, da denne Forklaringsmaade ei fandt nogen, Stadfæstelse næste Dag, fik Rygtesmeddene naturligviis en viid Mark at tumle sig paa Spaniens, Belgiens og Orientens Anliggender ere de, som afgive Hovedstoffet for de franske Blade, hvad den udenrigske Politik angaaer. Man vil Intet vide af, hvad det engelske Blad ythe Globe, beretter, at Conferentsen allerede skal være færdig med de belgisk-hollandske Stridspørgsmaale, hvilket ogsaa, og vel med Grund, modsiges af det AmsterdammerHandelsblad; derimod stadfæstes det, at Kongen af Holland, med Fasthed og Bestemthed holder sig til de 24 Artiklers Jndhold. - Kongen af Belgien har forladt Paris og er vendt tilbage til Bryssel. - Hvad Orienten angaaer, saa meddeler Messager, fra London, at England og Frankrig med al Magt gjøre det gjældende, at Jkkeinterventionsprincipet skal anerkjendes i Diffecentserne mellem Sultanen, og Paschaen af Ægypten og at, i Nødsfald, Afgjørelsen skal overlades til en Conferents af de 5 store Magter. Skulde Vicekongen af Ægypten ikke ville høre paa Forestillinger og Rusland ved sin Mellemkomst søge at tilintetgjøre den ægyptiske Flaade, da skulde en forenet Eskadre fra begge Sømagter skaffe deres Forestillinger det fornødne Eftertryk. Der tales tillige endeel om de vedvarende Troppebevægelser i Østen, for at forstærke de sydrussiske Armeer, som ogsaa om de Forholdsregler, som sigte til at skjærpe Censuren paa den russiske Grændse, og fornemmelig ansees beregnede paa at skjule de Nederlag, som Russerne lide i Circassien. Kort, det diplomatiske Blier skarpt rettet paa Alt, hvad der foregaaer i Rusland og i Orienten.
Aalborg Stiftstidende, 1838-07-30
Orienten. Den tyrkiske Flaade, 5 Linieskibe, 7 Fregatter, 4 Brig 1 og Goeletter, afgik først i Juni til Middelhavet under Storadmiralen Achmed Paschas Commando. Den har ialt 5000 Mand Landtropper ombord. Admiral Roussin der slet ingen rigtig Lid vil sætte til alle Portens Forsikkringer, har givet Admiral Gallois befaling, nøie at iagttage alle dens Bevægelser. Den franske Eskadre, 4 Linieskibe og endeel mindre Fartøier, laae allerede sidst i Mai færdig i Smyrna for at afgaae til Dardanellerne. Denne Escorte mishager meget i Constantinopel, men Porten har dog opgivet sin første Plan, at ville besvære sig derover, da den vel meget rigtigt antager en saadan Besværing for unyttig. - At dette ei bidrager til at gjøre de Franske yndede i Constantinopel, er temmelig naturligt. Paschaen vedbliver imidlertid at vægre sig ved at betale Tribut og har protesteret Vexler paa 600,000 Piastre, som fra Constantinopel vare trukne paa ham. Hans Flaade er ikke udløben; i Tilfælde af Krig sætter han Lid til sin Armee og til Lands seer Sagen ogsaa meest kritisk ud, da den tyrkiske Seraskiers og Paschaens Forposter neppe staae meer end et Par Miil fra hinanden. Hvad der tydeligst beviser Tendentsen af den russiske Jndvirkning, er den bemærkning, at, medens den russiske Generalconsul har daglige Conferentser med Ministeren, Boghos Bey, og ophidser ham til at afslaae at betale Tributen og til Mistro mod England, var det paa samme Tid netop den russiske Minister, som i Constantinopel drev ivrigst paa Udrustningerne til Lands og til Vands. Jblandt de Forlangender, som gjøres fra ægyptisk Side, er ogsaa det, at den tyrkiske Armee skal trække sig 20 Mile tilbage fra Syriens og Karamaniens Grændser.
Aalborg Stiftstidende, 1838-07-30
Blandede Efterretninger. Hovedstaden har oplevet en sørgelig Nat. - saaledes begynder Stockholms Aftonblad sin Beretning om de der Natten til afvigte Fredag den 20de Ds. stedfundne Uroligheder. Al fra den foregaaende Middag af havde Rygtet om, at Assessor Crusenstolpe skulde transporteres til Warholms Fæstning: samlet en Mængde Mennesker omkring Raadhuset, uden at dog noget egentligt Mærkeligt forefaldt for henved Kl. 10 om Aftenen, da der ovenpaa Hurraraab fulgte stærk Steenkasten mod Raadhusets Vinduer. En Piketvagt rykkede nu frem, men, da den commanderende Lieutenant truede med at skyde, hvis man ei strax gik tilside, blev Vagten selv molesteret med Steen og Træstumper, hvilket blev end alvorligere, da Truselen sattes i Opfyldelse, og en Person derved faldt. Piketen maatte trække sig tilbage, men efter erholdt Forstærkning rykkede man atter frem og nu hørtes længere fortsat Skyden. Saavidt man de kjendte til Følgerne, vare to Personer endvidere omkomne og nogle andre blevne saarede. Ogsaa ere Kuglerne trængte ind i noget ridende Artilleri posteret paa Slottet, hvis Vagt af Hest og Fodaarden tillige forstærkedes. Til samme Tid bleve en Mængde kgl. Rideheste bragte til Slottet, og deraf saavelsom af adskillige Officerers Ankomst der formodede man, at Kongen eller Kronprindsen i egne Personer vilde forvisse sig om Sagernes Stilling; men omtrent Kl. 2 bleve Ridehestene bragte tilbage. Jmidlertid havde stærke Vagter besat Raadhuset og de tilgrændsende Broer, som og Gustav Adolphs Torv var paa to Sider omgivet af Landregimenternes Mandskab. - Assessor Erusenstolpe, som ikke har appelleret Hofrettens Dom, blev samme Dag fort fra sit Fængsel paa Raadhuset til Warholms Fæstning. Transporten skeete soværts i en Dæksslup, fulgt at trende Vagtslupper. Uagtet en særdeles stærk Militaircommando, af flere Regimenter omgav Raadhuset og var opstillet paa Veien ned til Søen, var dog en stor Folkemasse stimlet sammen og der hørtes Hurraraab, som skal have bevirket nogle Personers Arrestering. - Hr. Crusenstolpe har, vedbliver Aftonbladet i den Maaned, han tilbragte paa Raadhuset, lagt en Tact og en Klogskab for Dagen, som fortjener al Ros. Hans Frue, som fulgte med ham til Fæstningen, har ikke en eneste Gang forladt ham i Fængslet. - Dagligt Allehandel meddeler angaaende denne Tumult, at de Saaredes Antal opgives forskjelligt, fra 7 og indtil 20. Endnu om Morgenen saaes Blod i de Gader, hvor man havde skudt skarpt. Disse sørgelige Hændelser, siger nævnte Blad, have opfyldt Hovedstaden med Bestyrtelse og det er endnu for tidligt at anstille Betragtninger derover. Jmidlertid viser det Passerede Nødvendigheden af, at Stockholms Borgerskab paatager sig Vagtholdet, for at hindre Massens Berøring med Soldatesken. Alle Landes Erfaring, godtgiør, at dette er det rigtigste Middel til at skaffe Agtelse for Lovene tilbage. Sieldent, om nogensinde, er dette bleven bevirket ene ved Vaabenmagt. - Med Hensyn til, at Steen kastning osv. har, efter Aftonbladet, udbredt sig længere end til Peder Myndes Bakke, maa bemærkes, at Stockholms Raadhuus, mod hvilket Voldsomhederne egentlig vare rettede, har Facade til flere Gader.
Aalborg Stiftstidende, 1838-07-30
Man har forskjellige Efterretninger om den franske Blocade af den argentinske Republiks Kyster: ifølge nogle af dem skal Republiken have indvilliget i at give Frankrig den forlangte Skadeserstatning; ifølge andre skal Republikens Udenrigsminister, Hr. Arano, have erklæret, at han hellere vilde lade sine Fingre afhugge, end underskrive de forelagte betingelser.
Aalborg Stiftstidende, 1838-07-30
Den bekjendte Fiskal Greiffe i Gothenborg er kommen efter en Myntfabrik, hvorfra man i nogen Tid havde sat falske 3deels og deels Speciesdalere i Omløb.
Aalborg Stiftstidende, 1838-07-30
For Kunstneren Ole Bull var forrige Torsdag arrangeret et Aftenselskab i Christianias Studenterforening, hvori flere Professorer og Foreningens Æresmedlemmer deeltog. Under Afsyngningen af en i Anledning af Dagen forfattet Sang afsløredes et Transparent, hvori Ole Bulls Navneziffer var omgivet af en Blomsterkrands, med hvilken han selv bekrandsedes, idet han langt ud paa Natten forlod Selskabet. Studenterne fulgte ham hjem og han modtog fra sit Vindue et gientaget Hurra. En Snedkermester Wendt i Rostock, der i 8 Aar har siddet i Fængsel, tiltalt for at have myrdet sin Kone ved Gift, er nu omsider bleven aldeles frikjendt. Sagen er især derved mærkelig, at den Anklagede af det juridiske Fakultet i Göttingen blev eenstemmig dømt til at radbrækkes, men af Fakultetet i Heidelberg eenstemmig frikjendt. Themse=Tunnelen har allerede kostet 261,000 Pd. St.; til at fuldende den behøvedes endnu 150,000 Pd. og til de øvrige Værker og Jndkjøb desuden 200,000 Pd.; saaledes ville samt lige Omkostninger ved Tunnelen beløbe sig til 614,000 Pd.
Aalborg Stiftstidende, 1838-07-30
Fædrelandet.
Aalborg Stiftstidende, 1838-07-30
Kjøbenhavn, den 28de Juli. Jgaar er publiceret en ny Anordning om Told= og Skibs afgifter i Kongeriget Danmark og Hertugdommerne SlesviBorgemester og Auctionsdirecteur i Helsingør, Etatsraad Jacob August Steenfeldt, Ridder af Nordstjerneordenen, er allern, udnævnt til Ridder af Dannebroge. J Torsdags passerede her forbi igjennem Flinterenden og gik nordefter et svensk Linieskib, en Fregat, en Corvet og en Skonnert.
Aalborg Stiftstidende, 1838-07-30
Den 23de Ds. har Silke= og Klædekræmmer Carl Carlsen opgivet sit Bo til Skifterettens Behandling.
Aalborg Stiftstidende, 1838-07-30
Ledige Embeder. Vestervedsted Sognekald under Ribe Stift, 235 Rd. Et Copiist embede i Justitscontoiret i Landsover= samt Hof= og Stadsretten.
Aalborg Stiftstidende, 1838-07-30
Befordringer og Afgang. Den 17de Juli er forhenværende personel Capellan for Lundum og Hansted Mhdr. under Aarh. Stift, H. Arntzen, beskikket til personel Capellan for Hatting og Thorsted Mhdr. i samme Stift; Cand. theol. H. E. Steenfeldt til personel Capellan for Korup og Ubberud Mhdr. i Fyen; Fuldmægtig ved Kbhvns Politiret og Politiets øvrige Forretninger, Politisecretair Th. Bach, til Secretair ved Contoiret i Kbhvn, for udgaaende Reisende; Copiist ved Kbhvns Politiret og Politiets øvrige Forretninger, H. P. Giessing, til Controlleur ved det Kbhvns Politi underlagte Contoir for Reisende; Copiist ved Landsoverrettens samt Hof= og Stadsrettens Justitscontoir, P.M. Sinding, til Fuldmægtig i bemeldte Rets Skifte= og Brevskriver-Contoir, den 21de: Cand. theol. C. C. A. Schwensen til personel Capellan for Høirup Mhd. paa Als; Cand. theol. C. F. Voigt til personel Capellan for Tversted, Uggerby- og Bindslev Mydr. i Aalborg Stift.
Aalborg Stiftstidende, 1838-07-30
Vexel=Cours. Kjøbenhavn, den 27de Juli. Hamb. 2 M. - k. S. 200;. . Oblig. 1623 a 103 Rbd. i r. S. Sp. 202. - Bank-Disconto 4 pCt. 4 pCt. norsk Laan af 1828 101. Norske Speciessedler pr. 100 a 101 1/2 1 r. S. Sp. 172 Rbd. Sedl. 4 pCt. nye norske Oblig. af 1832. Svenske Sedl. pr. Rd. Rigsg. 101 a 101 1/2 i r. S. 47 Rbs. Tegn. 14 pCt. Dr. Dr. 101a 101 ½ i B. 4 pCt. kgl. Obligationer (uden 3 pCt. engelske Laan 72 a 738st. Rente) 93 1/2 a 94 Rbd. Sd. 4 pCt. svenske Hypothek=Kasse Nationb. Obl. (Laanet 4de Fbr., Oblig. 9898 1/2 i B. 1820) 101 a 102 Rbd. r. S. Nationalbankens Actier 65 a 4 pCt. uopsigelige Rigsbank- 66 Rd. i r. Sølv.
Aalborg Stiftstidende, 1838-07-30
Hamborg, den 27de Juli. Bordeaux 189 1/2. Petersborg, London 2 M. 13 Mk. 8 1/2 s.; k. S. 13 Mk. 9 1/2 s. Madrid, Cadix 463/8. Lissabon 48 1/2. Amsterdam 2 M. 36, 5, k. S. 35, 85. Kjøbenhavn 200. Species 1/2 pCt. Agio. Louisd'orer, og Frederiksdorer 11 Mk. 32 sk. Stk. mod Banco.
Aalborg Stiftstidende, 1838-07-30
Kjøbenhavns Torvepriser, den 28de Juli. Rug, 5 Rd. 72 s. a 6 R. - s. Ærter, 5 Rd. 16 s. a 5 R. 48 s. Hvede, 8 Rd. - s. a 8 R. 48 s. Flæsk, røget, 2 Rd. 24 s. a 2 R. 44 s. Byg, 2rad., 4 Rd. 56 s. a 4 R. 72 s. - grøns., 1 Rd. 76 s. a 1 R. 92 s. Ditto, Grad., 4 Rd. 36 s. a 4 R. 52 s. Smør, Pd., 1 Mk. 3 s. a 1 Mk. 6 s., Havre, 2 Rd. 68 s. a 3 R. 4 s. Æg, Snees., 1 Mk. 3 s. a 1 Mk. 5 s. Sjællandsk Smør, Frog., 10 Rd. 48 s. a 12 Rd. 48 s.
Aalborg Stiftstidende, 1838-07-30
Blandede Efterretninger. Hs. M. Kongen har under 22de Ds. allern, udnævnt, under Generalkrigscommissariatet for Danmark (hvis Bureau er i Odense, den første Fuldmægtig, Hr. Secretair Vogelsang til Bureauchef samt til virkelig Krigsraad; den anden Fuldmægtig, Hr. Secretair Øhlenschlæger, til første Fuldmægtig og til virkelige Krigsassessor, og Privatfuldmægtig Hr. Wandall til anden kgl. Fuldmægtig og til Krigssecretair.
Aalborg Stiftstidende, 1838-07-30
Dr. medic. M. Christensen er af den administrerende Direction for Kbhvnes Fattigvæsen antaget til Overmedicus, ved almindelig Hospital i afd. Prof. Wendts Sted, i hvilken Anledning der læses en skarp Artikel i Kbhvnspst. Prof. David formener med Hensyn til Finantsregnskabet for 1836, at Finantsernes Tilstand ingenlunde er saa mislig, som den ofte fremstilles, men, vel at mærke under den Forudsætning, at der bliver lagt en Plan, hvorefter den aarlige Underballance formindskes og som ikke maa fraviges, og at der holdes fast ved den eengang lagte Plan til den aarlige Deficits Dækning og Statsgjældens Formindskelse. Dannevirke erklærer nu kun at ville bruge de danske Stednavne istedetfor de tyske, der have indsneget sig i Hertugdømmet Slesvig. Saaledes vil det i Bladet hedde Als istedetfor Alsen, Aangel for Angeln, Lyksborg for Glüchsburg, Hvidkilde for Witkiel o. s. v.
Aalborg Stiftstidende, 1838-07-30
J Landsbyen Hvilsager, under Schaffegaards Gods, er afvigte 4de Juli ved Døden afgaaet Gromd. Anders Peder Lassen, 105 Aar gl. J en Alder af 30 Aar modtog han den Fæstegaard, hvori han døde. Aar 1765 giftede han sig og levede i 42 Aar med sin Kone, som han overlevede, i 33 Aar. Med bemeldte sin Hustru havde han 9 Børn, hvoraf kun 2 Døttre overlevede ham; og, uagtet de 6 af hans Børn døde ugifte, havde Oldingen dog den Glæde at have 21 Børnebørn og 17 Børnebørns=Børn.
Aalborg Stiftstidende, 1838-07-30
Digteren H. C. Andersen, som i denne Tid gjæster sin Fødeby, arbeider nu paa et nyt versificeret Drama i 5 Acter: "Mulatten", som han haaber at bringe til Opførelse paa det kgl. Theater og hvori Hovedrollerne ere bestemte for Fru Heiberg og Md. Nielsen, samt Dhrr. Holst og Nielsen. En Bearbeidelse ved ham af Raimunds Eventyr Commedie, der Verschwender, som oprindeligen var bestemt forSommerforestillingerne iaar i Kbhvn., er, under Titel af gen Ødeland, indgiven til den kgl. Theaterdirection og vil sandsynligviis blive opført i næste Theater=Saison. - Af hans Roman, Kun en Spillemand!" er i denne Tid i Brunsvig, udkommen første Deel af en tysk Oversættelse ved Capitain S. F. von Jenssen, som har forudskikket en interessant Skizze af Digterens Levnet.
Aalborg Stiftstidende, 1838-07-30
I Haderslev er det Skik, at, naar Sprøiterne mønstres maae de ved samme ansatte Borgere selv trække disse igjennem Gaderne. Man hører derfor blandt Borgerne almindelig og lydelige Knur over at de blive commanderede til at forrette Lastdyrs Tjeneste langs af Byens Gader.
Aalborg Stiftstidende, 1838-07-30
Det er nu oplyst, at den Jldebrand, som i Begyndelsen, af f. M. ødelagde den dristige og retskafne Sognefoged Christen Hansens Gaard i Nørre-Lyndelse i Fyen, er opkommen formedelst Uforsigtighed af en Dreng, Jørgen Hansen, der tjente hos Sognefogden og som ved at tænde sin Tobakspibe og slaae Jld paa sin Fyrtønde tabte noget brændende Trødske i Høet, der laae paa Loeguivet, hvorom han dog ikke bekymrede sig, da han ikke troede, at Trødske kunde tænde saa voldsomt. Saasnart han saae Jlden udbryde, gjorde han Anskrig, men for silde. Christen Hansen, anslaaer den Skade, han har lidt paa Ind- og Udbo samt Besætning, til idet mindste 700 Rbd. og Tjenestekarl Peder Rasmussen sit Tab til 50 Rbd., men, da de begge kjende Drengens Uformuenhed, vil de ingen Erstatning have af ham, De forhen omtalte, danske Kunstpenne forfærdiges, ved Hr. Pennefabrikeur Jacob Brandis i Kbhvn, paa en kalpatenteret Maskine af egen og aldeles ny Opfindelse. Der vare usædvanlig faa Handlende til St. Olufsmarkedet i Aarhuus dennegang, tildeels vel fordi Byen nu selv har li ligesaa smukke og velforsynede Varelagere. Der var ikke en eneste Manufacturhandler fra Kbhvn. Af fremmede Manufacturhandlere havde Hr. Curiel fra Horsens det smukkeste og største Varelager. Hr. Jacobis Udsalg at færdigsyede Klæder og 2 kbhvnske Modehandlerinde-Boutiker bleve godt besøgte. Midt under Markedet havde 2 Artestanter, mens disse vare ude i Raadstuegaarden for at trække frisk Luft, benyttet Leiligheden til at undvige, idet de, Gud veed hvorledes, vare komne over den temmelig høie Muur og løbne deres Vei midt igjennem Folkevrimlen. Den Ene grebes strax, men den Anden, som skal have taget Veien af Riisskov, er endnu paa fri Fod. Han skal være en meget farlig Person.
Aalborg Stiftstidende, 1838-07-30
Ole Hansen fra Lorup spørger i Vestiællandske Avis, hvorfor Bønder i Sjælland ikke kunne reise til Fyen og ride Væddeløb ligesaavel som fynske Bønder kunne reise til Sjælland, Grunden hertil, hvilken han ei kan begribe, ønsker han gjerne at vide, saasom han hidtil har bidraget og været Medlem, som det lyder, af Selskabet til Hesteavlens Fremme i de danske Provindser.
Aalborg Stiftstidende, 1838-07-30
Forrige Fredag fandtes i Nestved Aa Liget af et druknet aars Drengebarn, tilhørende en Huusmand. Barnet havde været savnet siden Mandagen iforveien, da det gik til Skolen, og blev fundet af den tæt ved Aaen boende Møller, netop da Fugleskydningsselskabet seilede ud til Skydepladsen.
Aalborg Stiftstidende, 1838-07-30
J Ribe=Egnen har der forrige Løverdag raset et frygteligt Uveir, især over Byerne Endrupskov, Arnum og Spandet. Den faldt Hagel og Jisstumper saa store som Dueæg, som gjorde stor Skade paa Markerne. Tre Vandhoser trak over Obbekjær og Seem, fra hvis Enge de førte hele Høstakke op i Luften. Uveiret ledsagedes af frygtelig Torden og Lynild. Reisende. fra Aarh. t. Kallundb.: Capt. Koford; Stud. chr. Wengel; Cand. pharm. Wengel; Frøken v. Bergen; Mad. Degner og Wulffsberg m. 2 Døttre, Jfr. Degner; Fru Holm m. 2 Døttre; Urtekr. Meyer m. Kone, Steenhugger Scheller.
Aalborg Stiftstidende, 1838-07-30
Døde. Told- og Quarantainebet. N. Bager, 61 A.; H. Ch. Hansen, 20 A.; Grosserer I. D. Meyer; 64 A.; Th. C. Reuther, f. Kretz, 52 A., Forhenv. Consulatsecretair J. C. Colbjørnsen. Hjorth, 45 A.; J. Jantzen, f. Nielsen, 45 1/2 A.; Alle i Kbhvn. J. H. Petersen, Sognepr. til Daver og Veng Mhdr. i Aarh. Stift, 87 A. H. Thomsen, f. Petersen, 56 A., i Svendb. I. D. Roosen, f. Thestrup, i Arendal i Norge,
Aalborg Stiftstidende, 1838-07-30
Bekjendtgjörelser. om Aftenen den 16de Juli hjemkaldte Gud min inderlig elskede Kone, Ellen Marie, födt Fleischer, en Time efter at være nedkommen med et sundt, efterlevende Drengebarn. Med det meest ömme, kjærlighedsfulde Hjerte forbandt hun en ædel aaben Caracteer, hvilket randt hende alle Godes Agtelse og Kjærlighed. Blot lidet over I Aar havde jeg den Lykke at tilbringe ved hendes Side, hvilket kun tilfulde har lært mig at kjende mit uerstattelige Tab. Nibe Apothek, den 23de Juli 1838. F. V. Aabye.
Aalborg Stiftstidende, 1838-07-30
En Sølv=Theeske er funden og kan af dens rette Eier i hentes hos Commandeersergeant Føltved i Aalborg. Reiseselskab søges til Thisted. Adressecontoiret anviser.
Aalborg Stiftstidende, 1838-07-30
Tyrvler=Concert og Vauxhall.
Aalborg Stiftstidende, 1838-07-30
Jmorgen Aften vil i Brünes's Have (Ladegaardshaven) blive givet Concert og Vauxhall, hvis Veiret bliver gunstigt, i modsat Fald vil den finde Sted Onsdag Aften. Entreen betales med 1 Mk. Der aabnes Kl. 7 1/2 og begyndes Kl. 8. - Der vil blive sørget for flere Bænke, ligesom iøvrigt et bedre Arrangement vil blive truffet. Troldberg i Dronninglund Sogn, af Hartkorn 1/2 Skp. 1/4 Alb., er at faae tilkjøbs. Liebhabere behage at henvende sig til Thorup Skolelærer.
Aalborg Stiftstidende, 1838-07-30
En brugt sig kan kjøbes billig af Wulff, Sadelmagermester i Aalborg.
Aalborg Stiftstidende, 1838-07-30
Creditoplagsblanquetter. faaes paa Stiftsbogtrykkeriet.
Aalborg Stiftstidende, 1838-07-30
En udmærket god Vinstrup Korn-Rensemaskine med 6 bevægelige Sold med Jernviste, samt 3de Stykker andre Rens maskiner, staae til Salg til billige Priser hos Hr. Kjøbmand A. Madsen i Aalborg. Assens k. p. Jndustrianstalt, den 20de Juli 1838. Rasmussen.
Aalborg Stiftstidende, 1838-07-30
Skipper K. R. Fischer afgaaer til Odense paa Onsdag og medtager Passagerer og Fragtgods. Man melder sig ved Fartøiet i Østeraa i Aalborg eller hos Mægler Koefoed Blegede Præmie=Hørlærreder, forsynede med Randers Hallings Stempel, ere atter arriverede til Udsalg mod Contant til billige og bestemte Priser hos Jacob Philipson. Fra Undertegnedes Mark er Natten imellem Løverdag og Søndag bortkommen en blankbruun Hest, 6 Aar gammel, 10 ½ Qvarteer høi. For Sammes Tilveiebringelse eller Oplysning herom udloves en god Douceur af Knud Christensen. Kiaalgaard pr. Guddum, den 30te Juli 1838. Tjenestedrengen Niels Peter Bram efterlyses. Med min Tilladelse forlod han mit Huus den 21de D.,med Lofte, at indfinde sig næste Dag, men er ikke senere kommen tilbage; thi advares Enhver om, ikke at tage ham i Tjeneste. Nørresundby, den 28de Juli 1838. John Jensen.
Aalborg Stiftstidende, 1838-07-30
Formedelst anden Bestemmelse agter Undertegnede at sælge sit iboende teglhængte Sted, bestaaende af 12 Fag, vel vedligeholdt og indrettet til to Beboelser. Nørre-Sundby, den 20de Juli 1838. Jeppe Frederiksen Fyndboe.
Aalborg Stiftstidende, 1838-07-30
For en stille Enke eller eenlig Person er en passende Leilighed at erholde paa Nytorv til Michaeli Flyttetid førstkommende, hvorom Stiftsbogttrykkeriet giver Underretning.
Aalborg Stiftstidende, 1838-07-30
Ved Proclama af Dags Dato, der bliver læst i vedkommende Retter, ere Creditorerne efter Huuseier i Sæby Kjøbstad, Lars Andersen Soelholt, ogsaa LarsAgerledet kaldet, der under et midlertidigt Ophold i Nymølle, Skjæve Sogn, Dronninglund Herred, afgik ved Døden den 25de Mai dette Aar, indkaldte med 12 Ugers Varsel til for mig, som Skifteforvalter, at anmelde og beviisliggjøre deres Fordringer; hvilket herved endvidere bekjendtgjøres. By- og Herredsfogedcontoiret i Sæby, den 21de Juli 1838. Heiberg.
Aalborg Stiftstidende, 1838-07-30
Ved Proclama af Dags Dato, der bliver læst i vedkommende Retter, ere Creditorer og Arvingerne efter Jomfru Dorothea Cathrine Møller, der i en lang Række af Aar har conditioneret hos Sognepræst Reh. ders i Skjæve, Dronninglund Herred, og som den 5te i forrige Maaned er afgaaet ved Døden, indkaldte, Creditorerne med 12 Ugers Varsel og Arvingerne med Aar og Dags Varsel, til for mig, som Skifteforvalter, at anmelde og beviisliggjøre, de Førstnævnte deres Fordringer og Arvingerne deres Arveret; hvilket herved endvidere bekjendtgjøres. Under Skiftebehandlingen er det angivet, at den Afdøde har en Halvbroder i Arendal og flere Arvinger andetsteds i Norge. By- og Herredsfogedcontoiret i Sæby, den 21de Juli 1838. Heiberg.
Aalborg Stiftstidende, 1838-07-30
Ved Proclama af Dags Dato, der bliver læst i vedkommende Retter, ere Creditorerne og Arvingerne efter Godsforvalter ved Hovedgaarden Dybvad i Skjæve Sogn, Dronninglund Herred, Mads Sørensen, som den 10de i forrige Maaned er afgaaet ved Døden, indkaldte, Creditorerne med 12 Ugers Varsel og Arvingerne med Aar og Dags Varsel, til for mig, som Skifteforvalter, at anmelde og beviisliggjøre, de Førstnævnte deres Fordringer og Arvingerne deres Arveret; hvilket herved endvidere bekjendtgjøres. By- og Herredsfogedcontoiret i Sæby, den 21de Juli 1838. Heiberg.